OpenLLM-France/wikimedia huggingface dataset:
# Herois de David

Els herois de David, també coneguts com els guerrers del rei David, els llorejats de David o els valents de David, van ser una tropa de trenta soldats d'elit, sota el comandament del rei David, mencionada al segon llibre de Samuel on apareix la llista completa de tots al capítol 23. Al llibre de Samuel de vegades es parla dels Trenta per a referir-se a tots ells, i d'altres d'els Tres, per a referir-se a una selecció de tres dels trenta, formada per Ixbaal, l'hacmonita, anomenat també Adinó, l'esnita, un dels principals herois, que en un sol atac va deixar estesos vuit-cents homes, i era el cap dels herois. Elazar, fill de Dodó, nét d'un home d'Ahóah, que un dia que els herois de David s'havien infiltrat entre els filisteus, aquests van fer pinya per combatre'ls, i els homes d'Israel es van retirar. Però Elazar es va mantenir ferm i va matar molts filisteus fins que la mà, de tan cansada, li va quedar enrampada, agafada a l'espasa. Va aconseguir una victòria extraordinària. i Xamà, fill d'Agué, ararita. Els filisteus s'havien agrupat a Lehí, on hi havia un camp ple de llenties, i l'exèrcit va fugir. Però Xamà es va plantar al mig d'aquell camp, va defensar-lo i va derrotar els filisteus. Aquests tres són anomenats "els caps dels herois de David" i el Primer llibre de les Cròniques diu que el van ajudar a ser rei.
Aquests guerrers eren professionals directament vinculats amb el rei, potser des de l'època en què va estar amb els filisteus. Al capítol 11 del llibre Primer de les Cròniques s'afegeixen alguns noms més als trenta anteriors, probablement incorporats als últims temps del rei. Aquests guerrers especials són anomenats pels seus llinatges i no pel seu lloc d'origen, cosa que alguns antropòlegs interpreten com a que pertanyien a tribus no completament sedentàries.

## Clans

Alguns dels clans mencionats són: els jacamonites, jaradites, ajojites, paltrites, jetrites, arbatites i belmites.

## Herois de David

Alguns dels herois de David són els següents:
* Adina, fill de Siza de Ruben, un dels que apareix al llibre primer de les Cròniques.
* Ixbaal, l'hacmonita, cap dels herois de David, va matar 800 homes segons el Segon llibre de Samuel.
* Uries l'hitita, marit de Betsabé, David va robar-li l'esposa i el va fer matar per a quedar-se amb ella. Apareix al Primer llibre de les Cròniques i al segon llibre de Samuel.

## Referències

* ↑ Segon llibre de Samuel. 23:26-47
* ↑ Segon llibr de Samuel. 23:8-11
* ↑ Primer llibre de les Cròniques. 11:10
* ↑ Primer llibre de les Cròniques. 11:24-39
* ↑ Primer llibre de les Cròniques. 11:42
* ↑ Segon llibre de Samuel. 23:8
* ↑ Primer llibre de les Cròniques. 11:41
* ↑ Segon llibre de Samuel. 23:39
# IBM WebExplorer

IBM WebExplorer fou un navegador de web primerenc, dissenyat per IBM al Research Triangle Park per a OS/2.

## Història

Va ser presentat el 1994 amb OS/2 Warp (v3), i va ser considerat el millor navegador per la revista Internet Magazine en el seu número de novembre. En el seu moment, fou l'únic navegador web pel sistema OS/2. Va ser considerat una important novetat al llibre The HTML Sourcebook: The complete guide to HTML. Gairebé immediatament després de la introducció d'OS/2 versió Warp 3, IBM va desmantellar l'equip de desenvolupament. El sistema OS/2 Warp 4 (1996) el va incloure, però també incloïa un enllaç per descarregar una versió del Netscape 2.02.
El 1995, va ser afegit a AIX, la plataforma d'UNIX propietat d'IBM.
Un article de 1996 al PC Mag comentava que WebExplorer era mancat de diverses característiques estàndards, i no era gaire bó en termes de suport multimèdia.

## Versions

Hi hi havia diverses versions distribuïdes per IBM. IBM va alliberar algunes extensions enbeta i també per fixar diversos bugs a WebExplorer, fins i tot una beta que incloïa suport per Java.

## Crítiques

El navegador no donava suport a frames i la instal·lació de plugins com Java era complicada.

## Referències

* ↑ «IBM Cruises onto Internet with Security Products & WWW Software SUPERHIGHWAY REPORT HPCwire». Arxivat de l'original el 2013-02-03. [Consulta: 18 juliol 2015].
* ↑ ; Mace, Thomas «Just Browsing». Ziff Davis, 12-03-1996.
* ↑ Watson, Dave. «A Quick Look at Web Explorer». The Southern California OS/2 User Group, 21-07-2001. [Consulta: 16 agost 2010].
# Stonne

Stonne és un municipi francès situat al departament de les Ardenes i a la regió del Gran Est. L'any 2007 tenia 44 habitants.

## Demografia
### Població

El 2007 la població de fet de Stonne era de 44 persones. Hi havia 16 famílies de les quals 4 eren unipersonals (4 homes vivint sols), 8 parelles sense fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 19 habitatges, 15 eren l'habitatge principal de la família, 3 eren segones residències i 1 estava desocupat. 19 eren cases i 1 era un apartament. Dels 15 habitatges principals, 14 estaven ocupats pels seus propietaris i 2 estaven llogats i ocupats pels llogaters; 3 tenien tres cambres, 1 en tenia quatre i 12 en tenien cinc o més. 15 habitatges disposaven pel capbaix d'una plaça de pàrquing. A 10 habitatges hi havia un automòbil i a 5 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Stonne el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 0 | 70 a 74 | 0 |
| 0 | 65 a 69 | 0 |
| 4 | 60 a 64 | 0 |
| 0 | 55 a 59 | 4 |
| 0 | 50 a 54 | 4 |
| 8 | 45 a 49 | 4 |
| 0 | 40 a 44 | 0 |
| 0 | 35 a 39 | 0 |
| 0 | 30 a 34 | 0 |
| 4 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 4 | 10 a 14 | 0 |
| 0 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 25 persones, 19 eren actives i 6 eren inactives. De les 19 persones actives 16 estaven ocupades (11 homes i 5 dones) i 3 estaven aturades (2 homes i 1 dona). De les 6 persones inactives 3 estaven estudiant i 3 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de comerç i reparació d'automòbils.
L'any 2000 a Stonne hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Stonne a l'INSEE.
* Évolution et structure de la population Fitxa amb el detall de dades de Stonne a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# JoAnne L. Hewett

JoAnne L. Hewett (1960) és una física teòrica de partícules, professora al laboratori SLAC de la Universitat Stanford. D'ençà el 2017, és directora adjunta del Laboratori de Física Fonamental i cap de recerca a SLAC. Els seus interessos científics inclouen física més enllà del Model Estàndard, matèria fosca, i dimensions extres. És Fellow de l'American Physical Society i de l'Associació Americana per a l'Avenç de la Ciència (AAAS).
JoAnne Lea Hewett va completar els seus estudies de físiques i matemàtiques a la Universitat Estatal d'Iowa el 1982, on va obtenir el doctorat el 1988. La seva dissertació, supervisada per B.-L. Young, fou Superstring Inspired E(6) Phenomenology.
Hewett va començar la seva carrera com a investigadora postdoctoral de 1988 a 1991 a la Universitat de Wisconsin-Madison i el 1991–1993 va treballar com a física al Laboratori Nacional Argonne. El 1994 va guanyar una plaça a la facultat del laboratori SLAC, esdevenint professora del Departament de Física de Partícules i Astrofísica.
Hewett ha participat als comitès científics de SLAC, Fermilab, Institut Kavli de Física Teòrica, i del laboratori Cornell. Actualment (2019) presideix el panell de física d'altes energies (HEPAP); i fou cap de la Divisió de Partícules i Camps de l'American Physical Society el 2016. El 2007 fou escollida Fellow de la Societat Americana de Física "per les seves contribucions a la comprensió de recerques de física més enllà del Model Estàndard, i pel seu servei a la comunitat de física de partícules en estudis de futurs experiments." El 2009 fou escollida Fellow de l'Associació Americana per a l'Avenç de la Ciència.
L'abril de 2023, va ser nomenada directora del Brookhaven National Laboratory i presidenta de Brookhaven Science Associates.

## Referències

* ↑ «Hewett, JoAnne Lea - Profile - INSPIRE-HEP». inspirehep.net. [Consulta: 26 juliol 2016].
* ↑ Hewett, JoAnne Retrospective Theses and Dissertations, 01-01-1988. DOI: 10.31274/rtd-180813-8729.
* 1 2 «Bios | U.S. DOE Office of Science (SC)». science.energy.gov. [Consulta: 26 juliol 2016].
* ↑ «APS Fellow Archive». www.aps.org. [Consulta: 25 maig 2016].
* ↑ Leavitt, Zoe. «Eight science profs. are elected to AAAS». Stanford Daily. [Consulta: 26 juliol 2016].
* ↑ «Historic Fellows» (en anglès). American Association for the Advancement of Science. [Consulta: 4 febrer 2020].
* ↑ «JoAnne Hewett Named Director of Brookhaven National Laboratory» (en anglès). [Consulta: 14 abril 2023].
# Josefina Ling Ling

Josefina Faen-Faen Ling Ling, nascuda a Madrid, és astrònoma, professora i investigadora de la Universitat de Santiago de Compostel·la i de l' Observatori Astronòmic Ramón María Aller. El 2014 va rebre el premi Edmond Girard, atorgat per la Societat Astronòmica de França.
Josefina Ling va estudiar el primer cicle del grau de Matemàtiques a la Universitat Autònoma de Madrid i després va decidir traslladar-se a la Universitat Complutense de Madrid per estudiar l'especialitat d'Astronomia, Mecànica i Geodèsia. Més tard el 1983 es va traslladar a Santiago de Compostel·la, completant el seu doctorat a la Universitat de Santiago de Compostel·la (USC).
És professora titular de l'àrea d'Astronomia i Astrofísica del Departament de Matemàtica Aplicada de la USC, i treballa com a investigadora i divulgadora a l'Observatori Astronòmic RM Aller. També va ser secretària de l'equip de govern de la Facultat de Matemàtiques del 2009 al 2017.
La seva recerca se centra en els sistemes estel·lars dobles i múltiples, la mecànica celeste i la contaminació lumínica. Ha participat en nombroses campanyes d'observació astronòmica, en diferents observatoris internacionals, per obtenir les posicions relatives d'aquestes estrelles mitjançant tècniques micromètriques i interferometria speckle. En el transcurs d'una campanya va descobrir l'estrella doble, LING 1, situada a la constel·lació de Cassiopea. És membre de la Comissió G1 de la Unió Astronòmica Internacional i assessora científica de la Societat Astronòmica de França.
Pertany a la Comissió de Dones i Astronomia de la Societat Espanyola d'Astronomia, i desenvolupa una important activitat de divulgació, participant en activitats de foment de les vocacions femenines en la ciència com Una enginyera o científica a cada escola. Va ser comissària, juntament amb Eulalia Pérez Sedeño, de l'exposició "Amb A d'Astrònomes", i va coordinar el calendari "Astrònomes que van fer història". És una de les científiques de l'agenda feminista 2016 de l'Observatori de la Marina per la Igualtat i del projecte Donas do código.
El 2010 va rebre el Primer Premi per a la Introducció de la Perspectiva de Gènere a l'Ensenyament de la USC, i el 2014 el Premi Edmond Girad de la Societat Astronòmica de França.

## notes

* 1 2 3 Error: hi ha títol o url, però calen tots dos paràmetres.«».
* ↑ Error: hi ha títol o url, però calen tots dos paràmetres.«».
* ↑ Error: hi ha títol o url, però calen tots dos paràmetres.«», 07-12-2000.
* 1 2 Error: hi ha títol o url, però calen tots dos paràmetres.«».
* ↑ «Còpia arxivada». Arxivat de l'original el 2017-12-27. [Consulta: 18 setembre 2022].
* ↑ Error: hi ha títol o url, però calen tots dos paràmetres.«».
* ↑ Error: hi ha títol o url, però calen tots dos paràmetres.«».
* ↑ Error: hi ha títol o url, però calen tots dos paràmetres.«», 20-05-2014.
* ↑ Error: hi ha títol o url, però calen tots dos paràmetres.«».
* ↑ Error: hi ha títol o url, però calen tots dos paràmetres.«».
* ↑ Error: hi ha títol o url, però calen tots dos paràmetres.«».

## Vegeu també
### Enllaços externs

* Dones no reconegudes de la ciència al programa Vivir Aquí de TVG
* Biografia a l'exposició Astrònomes
# Josep Riba i Nuet

Josep Riba i Nuet (Barcelona, 23 de març de 1923 - Mataró, 11 de setembre de 2002) fou un futbolista català de la dècada de 1940.

## Trajectòria

Es formà al futbol base del FC Barcelona, jugant a l'infantil la temporada 1938-39 a la posició d'interior i al juvenil entre 1939 i 1941, essent entrenat per Ramon Llorens, el qual el situà a la posició d'extrem. A continuació jugà dues temporades amb l'equip Aficionats, essent campió de Catalunya la temporada 1942-43, i el 1943 ingressà al primer equip del Barça, on jugà dues temporades més. En aquestes dues temporades jugà 18 partits a primera divisió, en els quals marcà 5 gols. En la segona temporada a l'equip guanyà la lliga i la Copa d'Or Argentina. El 1945, Josep Samitier, l'entrenador de l'equip, intentà fer-li fitxa professional, però quan el jugador s'assabentà que aquest s'emportava una comissió decidí no renovar i abandonà el club. La següent temporada fitxà pel CE Sabadell, que jugava a Segona, i on assolí l'ascens a Primera. No obstant, acabada la temporada, decidí retirar-se del futbol professional.

## Palmarès

* Lliga espanyola:
** 1944-45
* Copa d'Or Argentina:
** 1945

## Referències

* 1 2 3 4 5 6 Agrupació Barça Jugadors «Josep Riba». Diari Sport, 31 [Consulta: 1r febrer 2015].
* ↑ «El ex azulgrana Josep Riba fallece a los 79 años». Mundo Deportivo, 14-09-2002. [Consulta: 1r desembre 2014].

## Enllaços externs

* Perfil a BDFutbol
# L'Année sociologique

L'Année sociologique és una revista acadèmica de sociologia bianual revisada per experts creada el 1898 per Émile Durkheim, qui també va ser el seu primer editor en cap. Es va publicar anualment fins al 1925, canviant el seu nom a Annales sociologiques entre 1934 i 1942. Després de la Segona Guerra Mundial va recuperar el seu nom original. Durkheim va establir la revista com una manera de donar a conèixer la seva pròpia investigació i la recerca dels seus estudiants i altres estudiosos que treballaven dins del seu nou paradigma sociològic.

## Història

Fins al 1969 una part de la revista es classificava en tres grups: (1) antropologia i sociologia, (2) sociologia qualitativa empírica i (3) sociologia quantitativa empírica. La resta es va dedicar a ressenyes de llibres.
Nombrosos sociòlegs coneguts van ser els primers col·laboradors de la revista, com Célestin Bouglé, Henri Hubert, Marcel Mauss, François Simiand, Robert Hertz, Maurice Halbwachs i Georg Simmel. Durant l'edició de Durkheim de la revista, el consell de redacció estava format per un equip d'aproximadament cinquanta investigadors, un grup que es va conèixer com a «Escola Francesa de Sociologia».
La revista es va rellançar després d'una interrupció en la publicació a causa de la Primera Guerra Mundial i la mort de Durkheim el 1917. L'obra de Mauss Essai sur le don. Forme et raison de l'échange dans les sociétés archaïques va ser l'únic article inclòs en l'edició rellançada, precedit pel seu encomi als col·legues que havien mort des de l'edició anterior el 1912.
Encara que originàriament influenciada per Durkheim, l'edició moderna de la revista es basa en la investigació de la història de les ciències socials. Tot i que originalment només es publicava en francès, ara també publica traduccions del francès i articles escrits en anglès.

## Referències

* 1 2 Smith, Philip Anthropological Quarterly, 87, 1, 19-02-2014, pàg. 245–254. DOI: 10.1353/anq.2014.0012.
* ↑ Kando, Thomas M. The Pacific Sociological Review, 19, 2, 01-01-1976, pàg. 147–174. DOI: 10.2307/1388781. JSTOR: 1388781.
* ↑ Béra, Matthieu (en francès) COnTEXTES, 10, 07-04-2012. DOI: 10.4000/contextes.4927 [Consulta: free].
* ↑ Guyer, Jane I. Journal of Classical Sociology, 14, 2014, pàg. 11–21. DOI: 10.1177/1468795X13494714.
* ↑ «About L'Année sociologique». Cairn.info. [Consulta: 1r novembre 2016].
# Las amantes del diablo

Las amantes del diablo és una pel·lícula de terror de coproducció hispano-italiana escrita i dirigida per José María Elorrieta i estrenada l'any 1971. Fou estrenada a diferents països amb els següents títols: I dabolici convegni (Itàlia) o Feast of Satan (EUA). Fou projectada com a part de la selecció oficial a la IV Setmana Internacional de Cinema Fantàstic i de Terror (1971).

## Argument

Una dona busca a la seva germana petita que ha desaparegut mentre era de vacances. En una població de la costa, on sembla que fou vista la seva germana per darrer cop cau víctima de la seducció d'un psicòpata endimoniat, que és també un científic, i del seu sàdic majordom, que mantenen la seva germana captiva a un castell..

## Repartiment

* Espartaco Santoni - Dr. Tills Nescu
* Krista Nell - Hilda Salas
* Teresa Gimpera - Andrea
* Verónica Luján - Maria Salas
* Ennio Girolami - Carlos
* Julio Peña - Inspector Gonzales

## Referències

* ↑ Las amantes del diablo a decine21.com
* ↑ Las amantes del diablo, El País
* ↑ Edició de 1971 al web del Festival de Sitges

## Bibliografia

* Aguilar, Carlos. Guía del Video - Cine. Madrid: Ediciones Cátedra, 1986. ISBN 84-376-0615-2.

## Enllaços externs

* Las amantes del diablo a YouTube
# Margaret Clay Ferguson

Margaret Clay Ferguson va ser una botànica nord-americana més coneguda per avançar en l'educació científica en el camp de la botànica. També va contribuir a les històries de vida dels pins nord-americans.
Va néixer a Orleans, Nova York el 1863 i va assistir al Seminari Genesee Wesleyan de Lima, Nova York. Ferguson va assistir al Wellesley College, on es va graduar en botànica i química el 1891, rebent el seu doctorat en botànica a la Universitat de Cornell el 1901.
Va ser la primera dona presidenta de la Botanical Society of America el 1929.

## Carrera

Es va convertir en professora de botànica i cap de departament al Wellesley College el 1930. Va recollir exemplars de botànica amb la seva neboda Alice Maria Ottley.
Ferguson va treballar en una varietat de grups com Fongs, Pins i Petúnies. El seu estudi sobre aquest últim va revelar com el color i el patró de la flor de les plantes no segueixen les lleis mendelianes de l'herència. Ferguson va encoratjar moltes dones botàniques durant el seu temps al Wellesley College, on el treball de laboratori va ser un dels seus principals ambits d'ensenyament.
El 1931 Susan Minns va donar finançament al Wellesley College per donar suport a Ferguson en la seva investigació. El 1932, Ferguson es va retirar del Wellesley College, tot i que va continuar investigant fins al 1938. Va rebre un doctorat honoris causa de Mount Holyoke.
En els seus últims anys, va passar un temps a Florida abans de traslladar-se a San Diego, on va morir d'un atac de cor el 1951.
Els hivernacles dels jardins botànics de Wellesley College reben el seu nom en honor seu.

## Referències

* ↑ Carey, Jr, Charles W. «Ferguson, Margaret Clay». American National Biography Online. Oxford University Press, 01-02-2000. [Consulta: 1r abril 2017].
* 1 2 Proffitt. Notable women scientists. Detroit [u.a.]: Gale Group, 1999. ISBN 0787639001.
* ↑ «Ferguson, Margaret Clay & Ottley, Alice Maria» (en anglès). kiki.huh.harvard.edu. [Consulta: 11 juliol 2020].
* ↑ «Bequests and Gifts». Wellesley College News, 22-06-1931 [Consulta: 22 juliol 2020].
* ↑ Shearer. Notable women in the life sciences : a biographical dictionary. Westport, Conn. [u.a.]: Greenwood Press, 1996, p. 128–131. ISBN 0313293023.
# Marquesat d'Aguilar de Ebro

El marquesat d'Aguilar d'Ebro és un títol nobiliari espanyol creat pel rei Carles III el 2 juny de 1761, a favor de Francisco Cristóbal Fernández de Còrdova y de Alagón, XI comte de Sástago i III marquès de Peñalba.
El títol havia estat creat amb la primitiva denominació de Marquesat de Calanda, el 9 de gener de 1608, pel rei Felip III, a favor de Martín-Artal de Alagón y Fernández de Heredia.
L'actual titular, des de 1983, és Alfonso Escrivà de Romaní y de Miguel, VII marquès de Monistrol d'Anoia, XVIII comte de Sástago amb Grandesa d'Espanya, i baró de Beniparrell.

## Referències

* 1 2 Elenco de grandezas y títulos nobiliarios españoles (2014), Instituto Español de Estudios Nobiliarios, Ediciones Hidalguía, Madrid, 2014.
* ↑ «Guía de Títulos», Diputación Permanente y Consejo de la Grandeza de España.
* ↑ Carta de sucesión, 25 de mayo de 1983. B.O.E., 9 de mayo de 1983.
# Mary Oneida Toups

Mary Oneida Toups (Meridian (Mississipi), 25 d'abril de 1928 – Nova Orleans, 1981) fou una ocultista estatunidenca. Com a fundadora i summa sacerdotessa de l'Ordre Religiosa de la Bruixeria, era coneguda com a "la Reina Bruixa de Nova Orleans". La seva ordre fou el primer aquelarre convertit en organització religiosa a l'estat de Louisiana. El 1975 publicà un manual d'ocultisme titulat Magick High and Low.

## Biografia

Toups va nàixer el 25 d'abril de 1928 a Meridian, Mississipi, filla d'Arthur Hodgin i Mary Ellen Killing. Es traslladà a Nova Orleans el 1968. Toups es casà amb Albert Toups, un francmaçó d'alt rang d'ètnia cajun, i obrí un bar a Decatur Street.
El 2 febrer de 1972 creà l'Ordre Religiosa de la Bruixeria, el primer aquelarre convertit en organització religiosa oficial a l'estat de Louisiana. L'ordre, que normalment es reunia a Popp Fountain, al City Park, practicava la màgia cerimonial occidental en lloc de la tradició vodú associada normalment a Nova Orleans. Després de 1972, Toups atragué l'atenció de l'escriptor Howard Jacobs, qui escrigué sobre ella a la seva columna Remoulade, després que ella defensés públicament la bruixeria a la que es vinculava amb un assassinat a Opelusas.
L'1 de setembre de 1970 obrí una tenda de bruixeria al barri francès i més tard n'obriria una segona. Toups també publicà l'obra ocultista Magick High and Low el 1975.
Toups morí el 1981, als 53 anys.

## Llegat

Toups és esmentada en el llibre de 1994 Under A Hoodoo Moon: The Life of the Night Tripper. També se l'esmenta al llibre the Living Dead, and Creatures of the Apocalypse, de Brad Steiger.
En el primer episodi d'American Horror Story: Coven, el personatge de Jessica Lange, Fiona Goode, fa referència a Toups i el seu aquelarre practicant la bruixeria a Popp Fountain, a City Park.

## Referències

* 1 2 3 4 5 «The High Priestess of the French Quarter» (en anglès). 64 PARISHES. [Consulta: 28 maig 2020].
* ↑ «The ghost of the Witch Queen of New Orleans, Oneida Toups» (en anglès). Haunted America Tours. [Consulta: 28 maig 2020].
* ↑ «There Once Was a Beautiful Witch Queen in Old New Orleans the Story of Mary Oneida Toups» (en anglès). alynepustanio.com. [Consulta: 28 maig 2020].
* ↑ «GoNOLA Find: Popp’s Fountain in City Park» (en anglès). GoNOLA, 05-07-2014. [Consulta: 28 maig 2020].
* ↑ «The Voodoo That We Do» (en anglès). OffBeat Magazine, 01-07-1988. [Consulta: 28 maig 2020].
* ↑ Steiger, Brad. Real Zombies, the Living Dead, and Creatures of the Apocalypse (en anglès). Visible Ink Press, 1 de maig 2010, p. 336 pàgines. ISBN 978-1-57859-255-5.